Eesti.ee

eesti.ee on Eesti riigi infoportaal, mis koondab riigiasutuste e-teenuseid, infot erinevate eluvaldkondade teemadel ning asutuste kontaktandmeid. Kolmes keeles infot pakkuv portaal on mõeldud kodanikule, ettevõtjale ja ametnikule. 2013. aasta märtsi alguse seisuga oli portaalis ligi 400 e-teenust, 400 artiklit ja 2500 kontakti.Riigi Infosüsteemi Amet (vaadatud 12. märts 2013) 2018. aasta märtsi alguse seisuga oli portaalis 154 e-teenust, 1330 artiklit ja 2866 kontakti.

 Portaali sisu 
Riigi Infosüsteemi Ameti riigiportaali osakonna hallatav riigiportaal eesti.ee on osa Eesti riigi infosüsteemist. Riigiportaal on X-tee esitluskiht ehk keskkond, kus sisselogitud kasutajad saavad tarbida e-teenuseid kodaniku, ettevõtja või ametniku rollis.

Populaarseimad e-teenused 2017. aastal olid
töövõimetuslehtede täiendamine
retseptide vaatamine
töövõimetushüvitiste vaatamine
teenus "Minu asjad", mis lubab lisada, hallata ning jagada faile

E-posti aadress
Igal Eesti isikukoodiga inimesel on riigiportaalis olemas oma e-posti aadress – eesnimi.perekonnanimi(n)@eesti.ee ja isikukood@eesti.ee (isikukoodiga aadressi avalikult mitte jagada). Ettevõtetel registrikood@eesti.ee.Minu @eesti.ee aadressi kasutamine, eesti.ee, vaadatud 20.06.2017

2013.aasta alguses oli @eesti.ee aadressi aktiveerinud 140 000 inimest.

2017. aasta lõpuks oli suunanud @eesti.ee aadressi oma igapäevasele e-posti aadressile ja sai riigiasutustelt teavitusi ligi 400 000 kasutajat.Eesti.ee sai uue välisilme ja muutus osaliselt kasutajasõbralikumaks, Geenius, 20. juuni 2017

 Riigiportaali ajalugu 
Riigiportaal sai alguse 12. märtsil 2003. aastal, millal Majandus- ja Kommunikatsiooniministeerium avas kodaniku teabeportaali ja kodaniku IT-keskkonna. Hiljem ühendati kodanikuportaalid ning 2007. aastal ühines nendega ka seni eraldi töötanud riiklik teabeportaal riik.ee. Riigiportaali viimane põhjalik uuendus viidi läbi 2011. aasta lõpus. Riigiportaal eesti.ee uuenes (vaadatud 12. märts 2013) Koostöös riigiportaali vabatahtliku arendusmeeskonna ja kasutajatega tehtud muudatused aitasid teha riigiportaali kasutajasõbralikumaks.

2012. aasta keskel TNS EMORi läbi viidud uuringu järgi muutub riigiportaal eesti.ee järjest populaarsemaks. Kaks kolmandikku internetikasutajatest Eestis tunneb portaali ning iga teine internetikasutaja on portaali kasutanud. Kodanike rahulolu riigi poolt pakutavate avalike e-teenustega 2012 (vaadatud 12. märts 2013)

Augustis 2013 lisandus riigiportaali ettevõtja teavituskalender Riigiportaali lisandus ettevõtja teavituskalender, Postimees  15. august 2013 ning sisse sisselogimisel näevad kasutajad oma andmeid Minu asjade all ühes kohas Riigiportaalis eesti.ee näeb oma andmeid ühes kohas, ERR,  15. august 2013.

2016. aasta statistika kohaselt kasutas eesti.ee veebilehte üle 470 000 inimese, kokku üle 40 miljoni korra.

2017 sai portaal taas värske näo. Uus kujundus kohandub nutitelefoni või tahvelarvuti ekraani suurusele.  

 Riigiportaali areng 
Riigiportaali tulevikuplaanide seas on uute teavitusteenuste avamine Oma ametlikku e-posti aadressi kasutab 128 000 inimest, Postimees , 26. juuni 2012 

2018. aastal avanes uuenenud vaade ka sisselogitud personaalsel lehel ning arendamise viimase etapiga muutus e-teenuste kasutamine veelgi lihtsamaks ja kiiremaks, sest ühekordse sisselogimisega saab ära teha kõiki e-riigi toiminguid.Riigiportaal eesti.ee sai uue ilme, Riigi Infosüsteemi Amet, 20. juuni 2017

2020. aastal avas Riigi Infosüsteemi Amet testkasutuseks suhtluskeskkonna vestlus.eesti.ee ja failivahetuskeskkonna sahver.eesti.ee.RIA avas testkasutuseks turvalised veebisuhtluse ja failivahetuse keskkonnad, RIA, 1. aprill 2020

Viited

Välislingid
Riigiportaal eesti.ee
 Riigiportaali ajalugu, eesti.ee, vaadatud 13.03.2018
@eesti.ee meiliaadressidest ja „postkastist“, RIA blogi, 28.06.2019

Kategooria:Eesti veebisaidid
Kategooria:E-teenused